ด่วน! “สธ.” แถลงยอดติดเชื้อ “โควิด-19” พุ่งอีก 111 ราย ดันป่วยสะสมทะลุพัน!
ด่วน! “กระทรวงสาธารณสุข” แถลงพบผู้ติดเชื้อ “โควิด-19” เพิ่มอีก 111 ราย ดันยอดป่วยสะสมพุ่ง 1,045 คน!
ด่วน! “กระทรวงสาธารณสุข” แถลงพบผู้ติดเชื้อ “โควิด-19” เพิ่มอีก 111 ราย ดันยอดป่วยสะสมพุ่ง 1,045 คน!
26 มี.ค. 2563

นายแพทย์อนุพงศ์ สุจริยากุล ผู้ทรงคุณวุฒิ กรมควบคุมโรค กระทรวงสาธารณสุข (สธ.) แถลงสถานการณ์ผู้ติดเชื้อไวรัสโคโรนา 2019 (โควิด-19) ในประเทศ ประจำวันที่ 26 มี.ค.63 ระบุพบผู้ติดเชื้อรายใหม่ 111 ราย รวมรักษาหายกลับบ้าน 88 ราย ยังรักษาตัวอยู่ที่รพ. 953 ราย รวมเสียชีวิต 4 ราย ผู้ป่วยสะสม 1,045 ราย
โดยแบ่งเป็น กลุ่มสัมผัสเกี่ยวข้องผู้ป่วยก่อนหน้า 29 ราย ได้แก่ สนามมวย 6 ราย กลุ่มสถานบันเทิง 3 ราย สัมผัสกับผู้ป่วยติดเชื้อ 19 ราย ร่วมพิธีทางศาสนาที่มาเลเซีย 1 ราย
กลุ่มผู้ป่วยใหม่ 19 ราย ได้แก่ ผู้เดินทางจากต่างประเทศ เป็นชาวต่างชาติ 1 ราย และชาวไทยที่เดินทางกลับจากต่างประเทศ 5 ราย ผู้ทำงานในที่แออัด ใกล้ชิดชาวต่างชาติ 9 ราย บุคลากรทางการแพทย์ 3 ราย (บุคคลากรทางการแพทย์ติดเชื้อสะสม 9 ราย)
กลุ่มผู้ที่ได้รับผลยืนยันทางห้องปฏิบัติการพบเชื้อแต่อยู่ระหว่างรอสอบสวนโรค 63 ราย
โดยในกลุ่มผู้ติดเชื้อ มีทั้งอาการน้อยและอาการปานกลาง ซึ่ง 2-3 วันนี้ คงตัวเป็นหลักร้อย ก่อนหน้าที่กระโดดไป 188 ราย เป็นเพราะมีผู้ป่วยรอยืนยันจากแล็บแห่งที่ 2 รออยู่ ถ้ามาตรการออกมาไม่แรงพอ จะทำให้ตัวเลขพุ่งขึ้นไปมากกว่านี้
ทั้งนี้ การออก พ.ร.ก.ฉุกเฉินจะทำให้หน่วงสถานการณ์ และหวังว่า ตัวเลขผู้ป่วยจะไม่ถึง 3,500 คนในเดือนเม.ย.